stanford-oval/wikipedia huggingface dataset:
วันชัย
รายชื่อ > ทางการ

| รัฐ | ชื่อวันหยุด | วันที่ | ระยะเวลา | ความสัมพันธ์ | อ้างอิง |
| --- | --- | --- | --- | --- | --- |
|  อัฟกานิสถาน | วันชัยมุจญาฮิดีน | 28 เมษายน | 1992–ปัจจุบัน | สงครามโซเวียต–อัฟกานิสถาน |  |
|  แอลจีเรีย | Victory Day of Algeria | 19 มีนาคม | 1962–ปัจจุบัน | สงครามแอลจีเรีย |  |
|  อาร์มีเนีย | วันชัย | 9 พฤษภาคม | 1995–ปัจจุบัน | สงครามโลกครั้งที่สอง |  |
|  อาเซอร์ไบจาน | วันชัย | 8 พฤศจิกายน | 2020–ปัจจุบัน | สงครามนากอร์โน-คาราบัค พ.ศ. 2563 |  |
|  บังกลาเทศ | วันชัย | 16 ธันวาคม | 1971–ปัจจุบัน | สงครามปลดปล่อยบังกลาเทศ |  |
|  เบลารุส | วันชัย | 9 พฤษภาคม | 1945–ปัจจุบัน | สงครามโลกครั้งที่สอง |  |
|  จีน | วันชัยเหนือญี่ปุ่น | 3 กันยายน | 1946–ปัจจุบัน | สงครามโลกครั้งที่สอง |  |
|  โครเอเชีย | วันชัย | 5 สิงหาคม | 2003–ปัจจุบัน | สงครามประกาศเอกราชโครเอเชีย |  |
|  ฝรั่งเศส | วันชัยในทวีปยุโรป | 8 พฤษภาคม | 1945–ปัจจุบัน | สงครามโลกครั้งที่สอง |  |
|  เอสโตเนีย | Võidupüha | 23 มิถุนายน | 1934–1939; 1992–ปัจจุบัน | สงครามประกาศเอกราชเอสโตเนีย |  |
|  จอร์เจีย | วันชัย | 9 พฤษภาคม | 1945–ปัจจุบัน | สงครามโลกครั้งที่สอง |  |
|  อินเดีย | Vijay Diwas | 16 ธันวาคม | 1972–ปัจจุบัน | สงครามอินเดีย-ปากีสถาน พ.ศ. 2514 |  |
|  อินเดีย | Kargil Vijay Diwas | 26 กรกฎาคม | 2000–ปัจจุบัน | สงครามคาร์กิล |  |
|  อิสราเอล | วันชัยในทวีปยุโรป (อิสราเอล) | 9 พฤษภาคม | 2018–ปัจจุบัน | สงครามโลกครั้งที่สอง |  |
|  อิตาลี | วันปลดปล่อย | 25 เมษายน | 1946–ปัจจุบัน | สงครามโลกครั้งที่สอง |  |
|  คาซัคสถาน | วันชัย | 9 พฤษภาคม | 1945–ปัจจุบัน | สงครามโลกครั้งที่สอง |  |
|  คีร์กีซสถาน | วันชัย | 9 พฤษภาคม | 1945–ปัจจุบัน | สงครามโลกครั้งที่สอง |  |
|  มอลตา | วันชัย | 8 กันยายน |  | การล้อมมอลตา (ค.ศ. 1565), French blockade, สงครามโลกครั้งที่สอง |  |
|  มอลโดวา | วันชัย | 9 พฤษภาคม | 1945–ปัจจุบัน | สงครามโลกครั้งที่สอง |  |
|  โมซัมบิก | Lusaka Accord Day | 7 กันยายน | 1975–ปัจจุบัน | สงครามประกาศเอกราชโมซัมบิก |  |
|  เนเธอร์แลนด์ | วันปลดปล่อย | 5 พฤษภาคม | 1990–ปัจจุบัน | สงครามโลกครั้งที่สอง |  |
|  เกาหลีเหนือ | วันชัยในมหาสงครามปลดปล่อยปิตุภูมิ | 27 กรกฎาคม | 1973–ปัจจุบัน | สงครามเกาหลี |  |
|  โปแลนด์ | วันชัย | 9 พฤษภาคม | 1945–2014 | สงครามโลกครั้งที่สอง |  |
|  โปแลนด์ | วันชัยในทวีปยุโรป | 8 พฤษภาคม | 2015–ปัจจุบัน | สงครามโลกครั้งที่สอง |  |
|  รัสเซีย | วันชัย | 9 พฤษภาคม | 1995–ปัจจุบัน | สงครามโลกครั้งที่สอง |  |
|  สหภาพโซเวียต | วันชัย | 9 พฤษภาคม | 1945–1991 | สงครามโลกครั้งที่สอง |  |
|  เซอร์เบีย | วันชัย | 9 พฤษภาคม | 1995–ปัจจุบัน | สงครามโลกครั้งที่สอง |  |
|  ศรีลังกา | วันชัย | 18 พฤษภาคม | 2010–2014 | สงครามกลางเมืองศรีลังกา |  |
|  ศรีลังกา | วันรำลึก | 18 พฤษภาคม | 2015–ปัจจุบัน | สงครามกลางเมืองศรีลังกา |  |
|  ตุรกี | วันชัย | 30 สิงหาคม | 1926–ปัจจุบัน | สงครามประกาศอิสรภาพตุรกี |  |
|  ยูเครน | วันชัย | 9 พฤษภาคม | 1991–2015 | สงครามโลกครั้งที่สอง |  |
|  ยูเครน | Victory Day over Nazism in World War II | 9 พฤษภาคม | 2016–2023 | สงครามโลกครั้งที่สอง |  |
|  ยูเครน | Day of Remembrance and Victory over Nazism in World War II 1939 – 1945 | 8 พฤษภาคม | 2023–ปัจจุบัน | สงครามโลกครั้งที่สอง |  |
|  สหราชอาณาจักร | วันชัยในทวีปยุโรป | 8 พฤษภาคม | 1945–ปัจจุบัน | สงครามโลกครั้งที่สอง |  |
|  เวียดนาม | วันรวมชาติ | 30 เมษายน | 1976–ปัจจุบัน | สงครามเวียดนาม |  |
รายชื่อ > อื่น ๆ

วันปลดปล่อยแห่งชาติเกาหลี (15 สิงหาคม)
วันวอเตอร์ลู (18 มิถุนายน)
วันตราฟัลการ์ (21 ตุลาคม)
รายชื่อ > อดีต

เซอด็องแทค (2 กันยายน: ค.ศ. 1871–1918)
รูปภาพ

วันชัยในทวีปยุโรป
วันชัยเหนือญี่ปุ่น
วันชัย (9 พฤษภาคม)
วันชัยในมหาสงครามปลดปล่อยปิตุภูมิ
วันชัย (ตุรกี)
Võidupüha
วันชัย (โครเอเชีย)
วันชัย (บังกลาเทศ)
วันชัยมุจญาฮิดีน
วันชัย (มอลตา)
วีเจย์ดิวิส (อินเดีย)
วันชัยในทวีปยุโรป (อิสราเอล)
เซอด็องแทค
วันชัย (อาเซอร์ไบจาน)
ดูเพิ่ม

11 พฤศจิกายน: วันรำลึก, วันทหารผ่านศึก, วันสงบศึก
วันปลดปล่อย
วันชาติ
วันสาธารณรัฐ

วันสาธารณรัฐ (อังกฤษ: Republic Day) เป็นชื่อวันหยุดในหลายประเทศเพื่อเฉลิมฉลองวันที่ประเทศนั้น ๆ เปลี่ยนการปกครองเป็นระบอบสาธารณรัฐ
วันสาธารณรัฐในอิตาลี (Festa della Repubblica) เมื่อวันที่ 2 มิถุนายน 2005 แสดงการบินโดย "Frecce Tricolori"
วันสาธารณรัฐในประเทศต่าง ๆ

| ประเทศ | วันที่ | ตั้งแต่ | หมายเหตุ |
| --- | --- | --- | --- |
| แอฟริกาใต้ | 31 พฤษภาคม | 1961 | ยกเลิกในปี 1994 เมื่อประเทศมีการเปลี่ยนแปลงรัฐบาล |
| อาร์มีเนีย | 28 พฤษภาคม | 1918 | ดู สาธารณรัฐอาร์มีเนีย |
| อาเซอร์ไบจาน | 28 พฤษภาคม | 1918 | ดู สาธารณรัฐอาเซอร์ไบจาน |
| บูร์กินาฟาโซ | 11 ธันวาคม | 1958 |  |
| แกมเบีย | 24 เมษายน | 1970 |  |
| กานา | 1 กรกฎาคม | 1960 |  |
| กายอานา | 23 กุมภาพันธ์ | 1970 |  |
| อินเดีย | 26 มกราคม | 1950 | รัฐธรรมนูญของอินเดีย |
| อิหร่าน | 1 เมษายน | 1979 | วันสาธารณรัฐอิสลาม |
| อิรัก | 14 กรกฎาคม | 1958 |  |
| อิตาลี | 2 มิถุนายน | 1946 | หลังจากการลงประชามติล้มเลิกสถาบันวันที่ 2 มิถุนายน ค.ศ.1946 |
| เยอรมนีตะวันออก | 7 ตุลาคม | 1949 | สิ้นสุดหลังจากรวมกับเยอรมนีตะวันตก |
| คาซัคสถาน | 25 ตุลาคม | 1990 |  |
| เคนยา | 12 ธันวาคม (sekitar) | 1963 |  |
| เกาหลีเหนือ | 9 กันยายน | 1948 |  |
| ลิทัวเนีย | 15 พฤษภาคม | 1920 | รู้จักกันในชื่อวันสภาร่างรัฐธรรมนูญ |
| มอลตา | 13 ธันวาคม | 1974 | อดีตเครือจักรภพ |
| ประเทศไนเจอร์ | 18 ธันวาคม | 1958 |  |
| ปากีสถาน | 23 มีนาคม | 1956 | หรือที่เรียกกันว่า 'วันปากีสถาน' |
| โปรตุเกส | 15 พฤศจิกายน | 1991 |  |
| สาธารณรัฐจีน (ไต้หวัน) | 10 ตุลาคม | 1911 | การจัดตั้งสาธารณรัฐในจีน |
| โรดีเซีย (ปัจจุบันคือซิมบับเว) | 24 ตุลาคม | 1970 | สาธารณรัฐประกาศให้วันที่ 2 มีนาคม 1970 ภายใต้การบริหารงานของเอียนสมิท สิ้นสุดในปี 1980  หลังจากซิมบับเวได้รับเอกราช |
| เซียร์ราลีโอน | 27 เมษายน | 1961 |  |
| ตรินิแดดและโตเบโก | 24 กันยายน | 1976 |  |
| ตูนิเซีย | 25 กรกฎาคม | 1957 |  |
| ตุรกี | 29 ตุลาคม | 1923 | การสลายตัวของจักรวรรดิออตโตมัน |
| ยูโกสลาเวีย | 29 พฤศจิกายน | 1945 | สิ้นสุดลงในปี 1990 |
วันเดย์

| วันเดย์ |
| --- | --- |
ที่เกิด: โซล เกาหลีใต้
แนวเพลง: เคป็อป
ช่วงปี: 2008
ค่ายเพลง: JYP Entertainment

สมาชิก: นิชคุณ     ชานซอง   แทคยอน   อูยอง   จุนโฮ   จุนซู  โจควอน  ซึลอง จินอุน  ชางมิน
อดีตสมาชิก: แจบอม
วันเดย์ (อังกฤษ: Oneday) เป็นวงดนตรีบอยแบนด์จากประเทศเกาหลีใต้ สังกัดค่าย JYP ประกอบด้วยสมาชิก 11 คน ที่ได้ผ่านการออดิชั่นมาก่อน ซึ่งทาง JYP ได้มีโครงการที่จะทำวงบอยแบนด์ขึ้นมา โดยได้จัดทำเป็นรายการเรียลลิตี้ที่ออกฉายทางสถานีโทรทัศน์ช่อง Mnet ชื่อว่า HotBlood โดยมีผู้เข้าร่วมเป็นผู้ได้รับการฝึกจำนวน 13 คน อันได้แก่ นิชคุณ,  แทคยอน, จุนโฮ, แดฮอน, จุนซู  , ซึลอง, จินอุน, ซือฉี, ดูจุน, โจควอน, แจบอม, ชานซอง และอูยอง และให้ผู้ชมทางบ้านทางบ้านโหวต จนเหลือผู้เข้ารอบและจะได้เดบิวจำนวน 10 คน
ต่อมาวง 2AM ได้เดบิวในวันที่ 11 ก.ค. 2551 โดย เป็นวงที่ออกมาเพื่อแสดงความสามารถด้านการร้องอย่างแท้จริง วง 2AM มีทั้งหมด 4 คนได้แก่ โจควอน, ซึลอง, จินอุน, ลี ชางมิน โดยชางมินนั้นเข้ามาแทนที่แดฮอนที่ไม่สามารถเข้าร่วมวงได้เนื่องจากปัญหาครอบครัว  วง 2AM อยู่ ภายใต้การดูแลของ CUBE ENTERTAINMAENT
ส่วนวง 2PM แต่เดิมมีสมาชิก 7 คน ได้แก่ แจบอม (หัวหน้าวง), นิชคุณ, ชานซอง,  แทคยอน, อูยอง, จุนโฮ, จุนซู ภายหลังสมาชิกที่เป็นหัวหน้าวงคือ แจบอม ตัดสินใจลาออกจากวงอย่างเป็นทางการ เมื่อวันที่ 8 กันยายน พ.ศ. 2552 จึงทำให้ปัจจุบัน 2PM มีสมาชิกแค่ 6 คน
วันหนังสือและลิขสิทธิ์สากล

| วันหนังสือและลิขสิทธิ์สากล |
| --- | --- |
ชื่อทางการ: National World Book Day
ชื่ออื่น: WND
จัดขึ้นโดย: ทุกรัฐสมาชิกสหประชาชาติ
ประเภท: International
วันที่: 23 เมษายน
ความถี่: ประจำปี
วันหนังสือและลิขสิทธิ์สากล (อังกฤษ: World Book and Copyright Day หรือ International Day of the Book or World Book Days) ตรงกับวันที่ 23 เมษายนของทุกปี ดำเนินการโดยยูเนสโก เพื่อประชาสัมพันธ์การอ่าน การตีพิมพ์ และลิขสิทธิ์ โดยเริ่มครั้งแรกในปี ค.ศ. 1995
แหล่งข้อมูลอื่น

World Book and Copyright Day at UN
World Book and Copyright Day at UNESCO
Message of the Director-General of UNESCO on the occasion of World Book and Copyright Day — 23 April 2005
About World Book Day in the UK and Ireland
Spread the Word website เก็บถาวร 2008-03-09 ที่ เวย์แบ็กแมชชีน
วันสวัสดีโลก

| วันสวัสดีโลก |
| --- | --- |
จัดขึ้นโดย: 180 ประเทศ
วันที่: 21 พฤศจิกายน
ความถี่: ทุกปี
ส่วนเกี่ยวข้อง: วันสันติภาพสากล
วันสวัสดีโลก (อังกฤษ: World Hello Day) เป็นวันหยุดฆราวาสที่ตรงกับวันที่ 21 พฤศจิกายนของทุกปี เพื่อแสดงให้เห็นว่าความขัดแย้งควรได้รับการแก้ไขผ่านการสื่อสารมากกว่าการใช้กำลัง ในวันนั้นผู้เข้าร่วมจะทักทายทางวาจาประมาณ 10 คนหรือมากกว่านั้น เพื่อเป็นการแสดงออกถึงความสำคัญของการสื่อสารส่วนตัวในการรักษาสันติภาพ กิจกรรมในวันดังกล่าวเริ่มตั้งแต่ ค.ศ. 1973 เพื่อตอบสนองต่อสงครามยมคิปปูร์
ภูมิหลัง

วันที่ 21 พฤศจิกายนของทุกปีเป็นวันสวัสดีโลก เป้าหมายของวันดังกล่าวคือการกล่าวสวัสดีแก่ผู้คนจำนวนอย่างน้อยสิบคน ข้อความดังกล่าวมีเจตนาที่จะส่งไปถึงผู้นำประเทศต่าง ๆ ให้ใช้การติดต่อสื่อสารดันมากกว่าใช้กำลังสร้างความขัดแย้ง
กิจกรรมในวันดังกล่าวเริ่มตั้งแต่ ค.ศ. 1973 โดยไบรอัน แมคคอร์แมก บัณฑิตปริญญาเอกจากมหาวิทยาลัยแอริโซนาสเตต และไมเคิล แมคคอร์แมก บัณฑิตจากมหาวิทยาลัยฮาร์วาร์ด เพื่อตอบสนองต่อสงครามยมคิปปูร์ พี่น้องแมคคอร์แมกส่งจดหมาย 1,360 ฉบับใน 7 ภาษาไปยังหัวหน้ารัฐบาลทั่วโลก เพื่อส่งเสริมให้เข้าร่วมวันสวัสดีโลกครั้งแรก นับตั้งแต่นั้น วันสวัสดีโลกได้ถือปฏิบัติตามโดยประชากรกว่า 180 ประเทศทั่วโลก
แหล่งข้อมูลอื่น

World Hello Day – Article / Poems / Images
เว็บไซต์ทางการ
วันสมโภชนักบุญทั้งหลาย

| วันสมโภชนักบุญทั้งหลาย |
| --- | --- |
นักบุญทั้งหลาย
ประเภท: วันสมโภชในศาสนาคริสต์
วันที่: 1 พฤศจิกายน
ส่วนเกี่ยวข้อง: วันวิญญาณในแดนชำระ
วันสมโภชนักบุญทั้งหลาย (อังกฤษ: All Saints' Day; All Hallows) เป็นวันสมโภชในศาสนาคริสต์ ที่จัดขึ้นเพื่อแสดงความเคารพและระลึกถึงนักบุญทั้งหลายที่สถิตอยู่บนสวรรค์
ความเชื่อ

คริสต์ศาสนิกชนเชื่อว่าผู้ที่ได้รับการชำระให้บริสุทธิ์แล้วจะได้เกิดบนสวรรค์ บุคคลเหล่านี้จึงถือเป็น "ผู้ศักดิ์สิทธิ์" หรือ "นักบุญ" ซึ่งได้เอาชนะความชั่วร้ายต่าง ๆ บนโลกแล้ว แต่คริสตชนบนโลกยังต้องต่อสู้กับความชั่วร้ายต่อไป จึงควรยึดถือนักบุญเหล่านั้นเป็นแบบอย่างในการดำเนินชีวิต ฝ่ายนักบุญบนสวรรค์ก็มีหน้าที่สำคัญคือการอ้อนวอนขอพรต่อพระเป็นเจ้าเพื่อคริสตชนบนโลก ให้สามารถต่อสู้และเอาชนะความชั่วร้ายได้
นอกจากผู้ที่ได้รับการประกาศเป็นนักบุญอย่างเป็นทางการจากคริสตจักรแล้ว ยังมีผู้ศักดิ์สิทธิ์อีกหลายท่านที่ไม่เป็นที่รู้จัก แต่ได้รับความรอดและสถิตบนสวรรค์ร่วมกับพระเป็นเจ้า การสมโภชนักบุญทั้งหลายจึงเป็นการฉลองเพื่อระลึกถึงความสำคัญของนักบุญทั้งหมดพร้อมกัน
ประวัติ

ในศาสนาคริสต์ตะวันออกเริ่มมีการฉลองมรณสักขีทั้งหลายมาตั้งแต่คริสต์ศตวรรษที่ 4 ต่อมาจักรพรรดิโฟคาสแห่งจักรวรรดิไบแซนไทน์ ได้ถวายวิหารแพนธีอันแด่สมเด็จพระสันตะปาปาบอนิเฟซที่ 4 พระองค์จึงอภิเษกวิหารให้เป็นโบสถ์คริสต์อุทิศแด่พระนางมารีย์พรหมจารีและมรณสักขีทั้งหลายเมื่อวันที่ 13 พฤศจิกายน ค.ศ. 609
สมเด็จพระสันตะปาปาเกรกอรีที่ 3 โปรดให้สร้างโบสถ์น้อยขึ้นในมหาวิหารนักบุญเปโตรเพื่ออุทิศแด่นักบุญทั้งหลาย และกำหนดวันฉลองนักบุญทั้งหลายในวันที่ 1 พฤศจิกายนของทุกปี การฉลองนี้ได้แพร่หลายไปทั่วคริสตจักรในสมณสมัยสมเด็จพระสันตะปาปาเกรกอรีที่ 4
วันอนามัยโลก

| วันอนามัยโลก |
| --- | --- |
แสตมป์ที่ระลึกปี พ.ศ. 2523 ของลิเบีย ที่ระลึกถึงวันอนามัยโลก
จัดขึ้นโดย: ประเทศสมาชิกทั้งหมดขององค์การอนามัยโลก
วันที่: 7 เมษายน
ความถี่: ประจำปี
วันอนามัยโลก (อังกฤษ: World Health Day) ตรงกับวันที่ 7 เมษายนของทุกปี เป็นวันที่องค์การสหประชาชาติใช้เป็นโอกาสรณรงค์กับสมาชิกทุกประเทศ ให้ประชาชนและทุกภาคส่วนของสังคมตระหนักถึงความสำคัญของสุขภาพ ทั้งในเรื่องการควบคุม ป้องกัน แก้ปัญหาสุขภาพ และส่งเสริมด้านสุขภาพประชาชนอย่างทั่วถึงและเท่าเทียมกัน
ในปี พ.ศ. 2491 องค์การอนามัยโลกได้จัดการประชุมสมัชชาองค์การอนามัยโลกครั้งแรก โดยการประชุมนั้นได้พิจารณาให้เฉลิมฉลองวันที่ 7 เมษายน ของทุกปีเป็นวันอนามัยโลก โดยเริ่มมีมาตั้งแต่ปี พ.ศ. 2493
แหล่งข้อมูลอื่น

ประวัติวันอนามัยโลก เก็บถาวร 2013-04-06 ที่ เวย์แบ็กแมชชีน วัตถุประสงค์องค์การอนามัยโลก
วันออฟเดอะเกิลส์

"วันออฟเดอะเกิลส์" (อังกฤษ: One of the Girls) เป็นเพลงของนักร้อง-นักแต่งเพลงชาวแคนาดา เดอะวีกเอนด์, นักร้องและแร็ปเปอร์ชาวเกาหลีใต้ เจนนี และนักแสดงชาวฝรั่งเศส-อเมริกัน ลิลี-โรส เดปป์ วางจำหน่ายเมื่อวันที่ 8 ธันวาคม 2023 ผ่านสังกัดเอกซ์โอและรีพับลิกเรเคิดส์ เป็นซิงเกิลแรกจากอีพี ดิไอดอลเอพพิโซด 4 (มิวสิกฟอร์มเดอะเอชบีโอออริจินัลซีรีส์) (2023) โดยเป็นเพลงประกอบจากตอนที่ 4 ในซีรีส์ของเอชบีโอเรื่อง ดิไอดอล ซึ่งนำแสดงโดยนักร้องทั้งสามคน และยังบรรจุอยู่ในเวอร์ชันดีลักซ์ ปี 2024 ในอัลบั้มเพลงฮิตของเดอะวีกเอนด์ เดอะไฮไลต์ (2021) เพลงเป็นแนวอาร์แอนด์บีที่มีการใช้ซินธ์อย่างโดดเด่น เขียนโดยโปรดิวเซอร์ ไมก์ ดีน รวมถึงเดอะวีกเอนด์, ลิลี-โรส เดปป์, แรมซีย์ และแซม เลวินสัน เพลงมีความเกี่ยวข้องกับเนื้อเรื่องของ ดิไอดอล ซึ่งกล่าวถึงการควบคุม ชื่อเสียง ความใคร่ และกลุ่มอาการสต็อกโฮล์ม
ในเชิงพาณิชย์ "วันออฟเดอะเกิลส์" ได้รับความนิยมอย่างก้าวกระโดด หลังจากกลายเป็นไวรอลบนติ๊กต็อก เพลงขึ้นสูงสุดที่อันดับ 10 บน บิลบอร์ด โกลบอล 200 กลายเป็นเพลงที่ 11 ของเดอะวีกเอนด์, เพลงที่ 2 ของเจนนี และเพลงแรกของเดปป์ เพลงยังขึ้นอันดับหนึ่งในมาเลเซีย และติดสิบอันดับแรกในกรีซ ฮังการี อินเดีย อินโดนีเซีย ลิทัวเนีย ตะวันออกกลางและแอฟริกาเหนือ ฟิลิปปินส์ สิงคโปร์ สหรัฐอาหรับเอมิเรตส์ และเวียดนาม เพลงได้รับคำวิจารณ์แบบคละกันจากนักวิจารณ์ โดยชื่นชมเสียงร้อง ความรู้สึกที่ยั่วยวน และการผลิต แต่ตำหนิเนื้อเพลงที่โจ่งแจ้ง
แหล่งข้อมูลอื่น

วันออฟเดอะเกิลส์ (เสียง) ที่ยูทูบ
วันอังคารแห่งความทรงจำกับครูมอร์รี

วันอังคารแห่งความทรงจำกับครูมอร์รี (อังกฤษ: Tuesdays with Morrie) เป็นงานเขียนเชิงชีวประวัติ-ปรัชญา ของมิตช์ อัลบอม (Mitch Albom) นักข่าวชาวสหรัฐอเมริกา เล่าถึงเหตุการณ์ที่เกิดขึ้นจริงกับอาจารย์และนักสังคมวิทยาชื่อ มอร์รี ชวอตซ์ (Morrie Schwartz) ได้แก่เรื่องราวความผูกพันของอาจารย์ท่านนี้กับบรรดาลูกศิษย์ วรรณกรรมเรื่องนี้ได้รับการดัดแปลงเป็นภาพยนตร์โทรทัศน์โดยใช้ชื่อเดียวกัน กำกับการแสดงโดย มิค แจ็กสัน ออกอากาศที่ประเทศสหรัฐอเมริกาตั้งแต่วันที่ 5 ธันวาคม ค.ศ. 1999 นำแสดงโดย Hank Azaria
หัวใจสำคัญของทั้งหนังสือและภาพยนตร์สื่อถึงสิ่งที่มิตช์ ได้เรียนรู้จากครูมอร์รีผู้ำกำลังจะตาย เกี่ยวกับแง่มุมในการใช้ชีวิต
หนังสือตีพิมพ์ครั้งแรกในปี ค.ศ. 1997 เป็นฉบับปกแข็ง ต่อมาได้ตีพิมพ์ฉบับปกอ่อนในเดือนตุลาคม ค.ศ. 2002 และ ค.ศ. 2006 โดยในครั้งหลังนี้ได้ตีพิมพ์ไปแล้วมากกว่า 11 ล้านฉบับ ติดอันดับหนังสือขายดีตลอดกาลของ New York Times
ฉบับแปลภาษาไทยแปลโดย อมรรัตน์ โรเก้ โดยสำนักพิมพ์ซีเอ็ดยูเคชั่น เมื่อ พ.ศ. 2543 ได้รับรางวัลชมเชย หนังสือแปลดีเด่น กลุ่มหนังสือนวนิยาย จากกระทรวงศึกษาธิการ เมื่อปี พ.ศ. 2544
แหล่งข้อมูลอื่น

Tuesdays with Morrie.com - เว็บไซต์อย่างเป็นทางการ
วันแห่งความหลากหลายทางวัฒนธรรมโลกเพื่อการพัฒนาและแลกเปลี่ยนความคิดเห็น

| วันแห่งความหลากหลายทางวัฒนธรรมโลก |
| --- | --- |
ชื่อทางการ: วันแห่งความหลากหลายทางวัฒนธรรมโลกเพื่อการพัฒนาและแลกเปลี่ยนความคิดเห็น
จัดขึ้นโดย: รัฐสมาชิกสหประชาชาติทั้งหมด
ประเภท: United Nations International Declaration
การเฉลิมฉลอง: ทั่วโลก
วันที่: 21 พฤษภาคม
ความถี่: ประจำปี
ครั้งแรก: 2002; 22 ปีที่แล้ว (2002)
ส่วนเกี่ยวข้อง: ความหลากหลายทางวัฒนธรรม
วันแห่งความหลากหลายทางวัฒนธรรมโลกเพื่อการพัฒนาและแลกเปลี่ยนความคิดเห็น (อังกฤษ: World Day for Culture Diversity for Dialog and Development) เรียกอย่างย่อคือ "วันวัฒนธรรมสากล" หรือ World Day for Cultural Diversity โดยองค์การการศึกษา วิทยาศาสตร์ และวัฒนธรรมแห่งสหประชาชาติ หรือ UNESCO ได้กำหนดให้วันที่ 21 พฤษภาคม ของทุกปี เป็นวันวัฒนธรรมสากล เพื่อให้ทุกคนได้เห็นความสำคัญของความหลากหลายทางวัฒนธรรม หรือการสื่อสาร และเรียนรู้ที่จะอยู่ร่วมกันได้โดยปราศจากความขัดแย้ง
วันเมืองเพื่อชีวิต

| วันเมืองเพื่อชีวิต |
| --- | --- |
จัดขึ้นโดย: ผู้สนับสนุนการยกเลิกโทษประหารชีวิตทั่วโลก
ประเภท: รณรงค์
ความสำคัญ: เพื่อต่อต้านการประหารชีวิต และแสดงถึงคุณค่าของชีวิต
วันที่: 30 พฤศจิกายน
ความถี่: ทุกปี
ครั้งแรก: ค.ศ. 1786
วันเมืองเพื่อชีวิต (อังกฤษ: Cities for Life Day) ตรงกับวันที่ 30 พฤศจิกายน ของทุกปี ซึ่งเมืองทั่วโลกจัดขึ้นเพื่อเฉลิมฉลองการยกเลิกโทษประหารชีวิต โดยรัฐในทวีปยุโรปเป็นครั้งแรก ตามพระบรมราชโองการของสมเด็จพระจักรพรรดิลีโอโพลด์ที่ 2 แห่งราชวงศ์ฮับส์บูร์ก เมื่อปี พ.ศ. 2329 ในโอกาสดังกล่าว เมืองที่เข้าร่วมจะแสดงการไม่เห็นด้วยกับโทษประหารชีวิต ซึ่งในปี พ.ศ. 2552 มีเมืองกว่า 1,000 แห่ง และเมืองหลวงอีกกว่า 60 แห่งทั่วโลกเข้าร่วม
แหล่งข้อมูลอื่น

วันเมืองเพื่อชีวิต เก็บถาวร 2009-12-27 ที่ เวย์แบ็กแมชชีน
การประชุม "Africa for Life" พ.ศ. 2548 เก็บถาวร 2007-08-12 ที่ เวย์แบ็กแมชชีน
รายชื่อเมืองที่เข้าร่วม เก็บถาวร 2006-12-02 ที่ เวย์แบ็กแมชชีน
วันโบอองจอ

วันโบอองจอ (อังกฤษ: Bo Aung Kyaw Day) เป็นวันสำคัญวันหนึ่งในพม่า ตรงกับวันที่ 20 ธันวาคม เพื่อระลึกถึงเหตุการณ์ในวันที่ 20 ธันวาคม พ.ศ. 2471 โบอองจอถูกตำรวจชาวอินเดียของรัฐบาลอังกฤษยิงเสียชีวิต ระหว่างการประท้วงนัดหยุดเรียนครั้งที่ 3 ของนักศึกษามหาวิทยาลัยย่างกุ้ง เขากลายเป็นผู้นำนักศึกษาคนแรกที่เสียชีวิตในการต่อสู้เพื่อเอกราชของพม่า
ในเดือนธันวาคม พ.ศ. 2471 คนงานในบ่อน้ำมันเชาะและเยนานจองของบริษัทน้ำมันพม่าได้นัดหยุดงานและเดินขบวนเข้ามาในย่างกุ้ง เมื่อคนงานมาถึง นักศึกษามหาวิทยาลัยย่างกุ้งได้เริ่มการประท้วงต่อต้านการปกครองระบอบอาณานิคม ฝ่ายรัฐบาลได้ส่งตำรวจมาควบคุมสถานการณ์ การปราบปรามของตำรวจทำให้มีนักศึกษาหลายคนได้รับบาดเจ็บ และอองจอได้เสียชีวิตในเวลาต่อมา
วันแอนแซก

| วันแอนแซก |
| --- | --- |
Anzac Day Dawn Service ณ เมืองเพิร์ธ สวนคิงปาร์ก รัฐเวสเทิร์นออสเตรเลีย ในวันครบรอบ 94 ปี เมื่อวันที่ 25 เมษายน พ.ศ. 2552
จัดขึ้นโดย: Memorial services, การสวนสนามรำลึก, วันหยุดราชการ
ประเภท: การรำลึก ความรักชาติ ประวัติศาสตร์
ความสำคัญ: วันระลึกแห่งชาติและการยกพลขึ้นบกครั้งแรกของแอนแซกที่กัลลิโพลี
การถือปฏิบัติ: การเดินสวนสนาม พิธีการรำลึก วันหยุดสาธารณะ
วันที่: 25 เมษายน
ความถี่: ประจำปี
ส่วนเกี่ยวข้อง: วันระลึก วันสงบศึก วันทหารผ่านศึก
วันแอนแซก (อังกฤษ: Anzac Day) เป็นวันที่ระลึกประจำชาติในประเทศออสเตรเลียและนิวซีแลนด์ ซึ่งระลึกถึงชาวออสเตรเลียและนิวซีแลนด์ทุกคนที่รับใช้และเสียชีวิตในทุกสงคราม ความขัดแย้งและปฏิบัติการรักษาสันติภาพ" อย่างกว้าง ๆ เดิมกำหนดวันที่ 25 เมษายนของทุกปีเป็นเกียรติแก่สมาชิกกองทัพน้อยออสเตรเลียและนิวซีแลนด์ (Australian and New Zealand Army Corps; ANZAC) ซึ่งรบที่กัลลิโพลีในจักรวรรดิออตโตมันระหว่างสงครามโลกครั้งที่หนึ่ง
วันโยคะสากล

| วันโยคะสากล |
| --- | --- |
ผู้คนเข้าร่วมวันโยคะสากลปี 2015 ที่ราชปัถ นิวเดลี ประเทศอินเดีย
ชื่ออื่น: วันโยคะ
จัดขึ้นโดย: ทั่วโลก
ประเภท: สากล
ความสำคัญ: การสนับสนุนสุขภาพ ความกลมเกีลยว และสันติสุข อย่างเป็นทางการของสหประชาชาติ
การเฉลิมฉลอง: โยคะ
วันที่: 21 มิถุนายน
ความถี่: รายปี
ครั้งแรก: 21 มิถุนายน 2015
วันโยคะสากล (อังกฤษ: International Day of Yoga) เป็นวันเฉลิมฉอลงโยคะสากลประจำปีที่มีขึ้นในทุกวันที่ 21 มิถุนายน นับตั้งแต่ปี 2015 เป็นต้นมา โดยประกาศของที่ประชุมใหญ่สหประชาชาติในปี 2014 โยคะ เป็นการปฏิบัติเพื่อออกกำลังะกาย, ฝึกจิตใจ และ กิจกรรมทางจิตวิญญาณที่มีที่มาจากประเทศอินเดีย นายกรัฐมนตรีอินเดีย นเรนทระ โมที กล่าวต่อที่ประชุมสหประชาชาติในปี 2014 เสนอให้วันที่ 21 มิถุนายน ซึ่งเป็นวันที่กลางวันยาวนานที่สุดของปีในซีกโลกเหนือฉลองเป็นวันโยคะสากล
วันเวย์

| วันเวย์ |
| --- | --- |
ที่เกิด: ปรเะเทศเกาหลีใต้
แนวเพลง: อาร์แอนด์บี, ฮิปฮอป
ช่วงปี: ค.ศ. 2010–2016
ค่ายเพลง: อิสระ
กลุ่มย่อย: ดีทัวร์

สมาชิก:  ปีเตอร์  สกาย 
อดีตสมาชิก:  แชนซ์ 
วันเวย์ (อังกฤษ: 원웨이, อักษรโรมัน: One Way) เป็นกลุ่มอาร์แอนด์บี/ฮิปฮอปร่วมสมัยของเกาหลีใต้
ทั้งคู่ประกอบด้วยนักร้องนำชื่อ ปีเตอร์ และแร็ปเปอร์ชื่อ สกาย พวกเขาเปิดตัวเมื่อวันที่ 6 มีนาคม ค.ศ. 2010 ในรายการ มิวสิคคอร์ ของเอ็มบีซี ด้วยซิงเกิลโปรโมตชื่อ "เมจิก" นับตั้งแต่เปิดตัวพวกเขาก็ได้ปรากฏตัวในรายการวิทยุหลายรายการ เช่น เอ็มบีซีสแครีไนท์, ทีบีเอส เค-ป็อปปูลาร์ ที่จัดโดยแอสวัน, ทีบีเอสมิวสิคแพลเน็ต ซึ่งจัดโดยเจ.เอ และ อาริรัง อีฟนิงกรูฟ จัดโดยดีเจโดโรธี
วันเวย์ถือเป็นวงอาร์แอนด์บีที่กำลังมาแรงซึ่งกำลังได้รับความสนใจทั้งในเกาหลีใต้และต่างประเทศในการแต่งเพลงของตัวเองและ "วันเวย์ซาวด์" อันเป็นเอกลักษณ์ของพวกเขา พวกเขาได้โพสต์เพลงคัฟเวอร์ต่าง ๆ ในช่องทางการของยูทูบ เช่น "เซ็กซี่เลิฟของนี-โย" และเปิดตัวอย่างเป็นทางการบนยูทูบด้วยเพลง "ยู-แดร็ก" ที่แต่งขึ้นเอง ซึ่งมีอยู่ในตอนแรกที่ชื่อว่า วันเวย์สตรีท[ต้องการอ้างอิง]
แหล่งข้อมูลอื่น

วันเวย์บนมายสเปซ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ศิลปิน:  มิวสิกเบรนซ์
วันอลวน วิญญาณอลเวง

| วันอลวน วิญญาณอลเวง |
| --- | --- |
ใบปิดภาพยนตร์
กำกับ: ลี อุนคริช
บทภาพยนตร์:   Adrian Molina  Matthew Aldrich 
เนื้อเรื่อง:   ลี อุนคริช  Adrian Molina  Jason Katz  Matthew Aldrich 
อำนวยการสร้าง: ดาร์ลา เค. แอนเดอร์สัน
นักแสดงนำ:   Anthony Gonzalez  Gael García Bernal  เบนจามิน แบร็ต  Alanna Ubach  Renée Victor  Ana Ofelia Murguía  Edward James Olmos 
กำกับภาพ:   Matt Aspbury  Danielle Feinberg 
ตัดต่อ:   Steve Bloom  ลี อุนคริช 
ดนตรีประกอบ: Michael Giacchino
บริษัทผู้สร้าง:   วอลต์ดิสนีย์พิกเชอส์  พิกซาร์แอนิเมชันสตูดิโอส์  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   22 พฤศจิกายน ค.ศ. 2017 (2017-11-22) (สหรัฐ) ไทย 30 พฤศจิกายน 2560
ความยาว: 110 นาที
ประเทศ: สหรัฐ
ภาษา: อังกฤษ
ทุนสร้าง: 175–200 ล้านดอลลาร์สหรัฐ
ทำเงิน: 769.4 ล้านดอลลาร์สหรัฐ
วันอลวน วิญญาณอลเวง (อังกฤษ: Coco) เป็นภาพยนตร์คอมพิวเตอร์แอนิเมชันสามมิติแนวมิวสิคัลจินตนิมิตสัญชาติอเมริกัน ที่ออกฉายในปี ค.ศ. 2017 ผลิตโดยพิกซาร์แอนิเมชันสตูดิโอส์ และจำหน่ายโดยวอลต์ดิสนีย์พิกเชอส์ ภาพยนตร์เรื่องนี้ดัดแปลงจากแนวคิดดั้งเดิมโดย Lee Unkrich และผลงานการร่วมกำกับระหว่าง Unkrich เอง กับ Adrian Molina เป็นเรื่องของเด็กชายคนหนึ่งชื่อ Miguel Rivera ผู้ซึ่งบังเอิญพลัดเข้าไปในโลกของผู้วายชนม์ และต้องขอความช่วยเหลือจากบรรพบุรุษผู้เป็นนักดนตรีเพื่อที่จะกลับมาหาครอบครัวในโลกของคนเป็น
แนวคิดหลักของภาพยนตร์เรื่องนี้มีพื้นฐานมาจากเทศกาลแห่งคนตาย (Día de Muertos) ของชาวเม็กซิโก แต่งเป็นเรื่องโดย Unkrich, Jason Katz, Matthew Aldrich, และ Molina เขียนบทโดย Molina และ Uldrich พิกซาร์เริ่มงานสร้างภาพยนตร์เรื่องนี้ตั้งแต่ปี ค.ศ. 2016 โดย Unkrich และทีมงานส่วนหนึ่งได้เดินทางไปยังประเทศเม็กซิโกเพื่อรวบรวมข้อมูลและแรงบันดาลใจ นักประพันธ์เพลง Michael Giacchino กลับมาร่วมงานกับพิกซาร์อีกครั้งและเป็นผู้ประพันธ์ดนตรีประกอบให้กับภาพยนตร์เรื่องนี้ นักพากย์สำคัญๆ ในเรื่องได้แก่ Anthony Gonzalez, Gael García Bernal, Benjamin Bratt, Alanna Ubach, Renée Victor, Ana Ofelia Murguía, และ Edward James Olmos ภาพยนตร์เรื่องนี้เป็นภาพยนตร์ที่มีนักแสดงนำเป็นเชื้อสายละตินเรื่องแรกที่มีทุนสร้างสูงถึงเก้าหลัก โดยถูกประมาณเอาไว้ที่ 175-200 ล้านดอลลาร์สหรัฐ
วันอลวน วิญญาณอลเวง ออกฉายครั้งแรกเมื่อ 20 ตุลาคม พ.ศ. 2560 ที่เทศกาลภาพยนตร์ Morelia International Film Festival ในโมเรเลีย ประเทศเม็กซิโก และออกฉายทั่วประเทศเม็กซิโกในสัปดาห์ต่อมา ซึ่งเป็นวันหยุดสุดสัปดาห์ก่อนถึงเทศกาล Day of the Dead และกลายเป็นภาพยนตร์ที่ทำรายได้สูงสุดตลอดกาลในประเทศเม็กซิโก ต่อมาจึงออกฉายทั่วประเทศสหรัฐอเมริกาเมื่อ 22 พฤศจิกายน พ.ศ. 2560 และทำรายได้ทั่วโลกรวมทั้งสิ้น 621 ล้านดอลลาร์สหรัฐ ได้รับคำชื่นชมจากนักวิจารณ์ในแง่ของคุณภาพแอนิเมชัน เสียงพากย์ ดนตรีประกอบ เพลงประกอบ เรื่องราวที่จับใจและให้ความเคารพต่อวัฒนธรรมพื้นเมืองเม็กซิโก ได้รับรางวัลต่างๆ จำนวนมาก ได้แก่ เป็นภาพยนตร์แอนิเมชันยอดเยี่ยม พ.ศ. 2560 จาก National Board of Review, ได้รับการเสนอชื่อเข้าชิงรางวัลภาพยนตร์แอนิเมชันขนาดยาวยอดเยี่ยมใน Annie Award และ BAFTA Award, ได้รับรางวัลลูกโลกทองคำครั้งที่ 75 สาขาภาพยนตร์แอนิเมชันขนาดยาวยอดเยี่ยม และได้รับการเสนอชื่อเข้าชิงรางวัลเพลงแต่งใหม่ยอดเยี่ยม ("Remember Me") นอกจากนี้ยังได้รับรางวัลภาพยนตร์แอนิเมชันขนาดยาวยอดเยี่ยมและเพลงยอดเยี่ยมจาก 23red Critics' Choice Award  และรางวัลออสการ์ ครั้งที่ 90 สาขาภาพยนตร์แอนิเมชันยอดเยี่ยม
แหล่งข้อมูลอื่น

เว็บไซต์ทางการ
วันอลวน วิญญาณอลเวง ที่อินเทอร์เน็ตมูวีเดตาเบส
Coco ที่ทีซีเอ็มมูวีเดตาเบส
วันอลวน วิญญาณอลเวง ที่บิกการ์ตูนเดตาเบส
Coco ที่ออลมูวี
Coco ที่บ็อกซ์ออฟฟิศโมโจ
Coco ที่เมทาคริติก
Coco ที่รอตเทนโทเมโทส์
วัฒนธรรมบรรษัท

วัฒนธรรมบริษัท หรือ วัฒนธรรมองค์การ (อังกฤษ: Organizational culture) ประกอบด้วยทัศนคติ ประสบการณ์ ความเชื่อและคุณค่าขององค์การใดองค์การหนึ่ง มีการนิยามไว้ว่าเป็น "การรวบรวมเป็นการเฉพาะเกี่ยวกับคุณค่า บรรทัดฐานที่คนหรือกลุ่มคนมีร่วมกันในองค์การเป็นเป็นตัวควบคุมวิธีการปฏิสัมพันธ์ซึ่งกันและกันและกับผู้มีส่วนได้เสียนอกองค์การ เชื่อว่าคุณค่าขององค์การเป็นความเชื่อและเป็นความคิดว่าด้วยเป้าหมายที่สมาชิกขององค์การควรไฝ่หาและเป็นความคิดเกี่ยวกับชนิดที่เหมาะของมาตรฐานพฤติกรรมที่สมาชิกขององค์การพึงใช้เพื่อให้บรรลุถึงเป้าหมาย คุณค่าขององค์การจะพัฒนาเป็นบรรทัดฐานขององค์การ แนวทางหรือความคาดหวังที่ทำให้เกิดชนิดของพฤติกรรมที่เหมาะสมโดยลูกจ้าง โดยเฉพาะสำหรับสถานการณ์และการควบคุมพฤติกรรมระหว่างสมาชิกองค์การด้วยกันเอง""
ผู้บริหารระดับสูงอาจพยายามกำหนดวัฒนธรรมขององค์การ อาจต้องการที่จะใช้บังคับคุณค่าและมาตรฐานพฤติกรรมขององค์การที่สะท้อนถึงวัตถุประสงค์ขององค์การ นอกจากนี้ ยังอาจมีวัฒนธรรมองค์การที่มีอยู่เดิมแล้วภายในองค์การนั้น กลุ่มทำงานภายในองค์การจะมีพฤติกรรมและปฏิสัมพันธ์ซึ่งกันและกันที่เป็นลูกเล่นของตนเองอยู่แล้วซึ่งมีผลกระทบต่อองค์การโดยรวม วัฒนธรรมการทำงานอาจนำจากภายนอกมาใช้ได้ เช่น นักเทคนิคคอมพิวเตอร์ซึ่งมีความช่ำชอง ภาษาและพฤติกรรมที่ได้มาอย่างเป็นอิสระจากองค์การอื่น ซึ่งการมาของพวกเขาเหล่านี้สามารถมีอิทธิพลต่อวัฒนธรรมขององค์การโดยรวมได้